Foto’s en video: Donnalee Roberts en Ivan Botha vertel meer van nuwe fliekhttps://rak2.spens.co.za/radio/2016/ivan-bota-en-donnalee-roberts-2016-01-14.mp3 Donnalee Roberts en Ivan Botha is Nina en Hugo in ‘Vir altyd’. Foto: Viraltydfilm.co.za Met Februarie net om die draai is daar die geur van liefde, sjokolade en romanse in die lug. Dit is ook die gepaste maand vir die uitreiking van Ivan Botha en Donnalee Roberts se jongste romantiese avontuur, Vir altyd. Dié twee het weer saamgewerk aan ŉ draaiboek wat dié keer die verskillende fases van die liefde onder die vergrootglas neem. Hulle vertolk die hoofrolle van Hugo en Nina in dié fliek. Esté Meyer Jansen het die geleentheid gehad om saam met Donnalee en Ivan in Maroela Media se ateljee te kuier en sy het meer uitgevind oor die maak van die fliek. Ivan het ook verklap dat hy so bietjie skrikkerig is vir vlieg en Donnalee het meer vertel oor die droommooi trourok wat ná die maak van die rolprent nooit weer dieselfde sal wees nie.